34. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 805 της 4/13 Οκτ. 1979 (ΦΕΚ Α΄ 235) Περί επεκτάσεως των διατάξεων του Νόμ. 103/75, ως ούτος ετροποποιήθη και συνεπληρώθη υπό του άρθρ. 5 του Νόμ. 854/78 και επί του τακτικού προσωπικού του Ταμείου Ασφαλίσεως Τυπογράφων και Μισθωτών Γραφικών Τεχνών. Άρθρ.1.-1.Οι τακτικοί Υπάλληλοι του Ταμείου Ασφαλίσεως Τυπογράφων και Μισθωτών Γραφικών Τεχνών, οίτινες τυγχάνουν υποχρεωτικώς ησφαλισμένοι εις τον παρά τω Ταμείω τούτω Κλάδον Προνοίας παρ’ ου λαμβάνουν εφ’ άπαξ βοήθημα άμα τη συνταξιοδοτήσει των, δικαιούνται, εφ’ όσον το εν λόγω βοήθημα υπολείπεται της αποζημιώσεως της προβλεπομένης υπό του Νόμ. 103/75, ως ούτος ετροποποιήθη υπό του άρθρ. 5 του Νόμ. 854/78, να λάβουν παρά του Ταμείου την προκύπτουσαν διαφοράν μεταξύ του εφ’ άπαξ βοηθήματος του Κλάδου Προνοίας του Ταμείου Ασφαλίσεως Τυπογράφων και Μισθωτών Γραφικών Τεχνών και της δια του ως άνω Νόμου καθοριζομένης αποζημιώσεως. 2.Του ως άνω συμπληρωματικού βοηθήματος εν περιπτώσει θανάτου του υπαλλήλου διαρκούσης της υπαλληλικής σχέσεως δικαιούνται η χήρα και τα τέκνα αυτού, έκαστος κατά ποσοστό του κληρονομικού δικαιώματος αυτών, εφ’ όσον ο αποθανών εδικαιούτο συνταξιοδοτήσεως. Σελ. 1968,10(α) Τεύχος Η43-Σελ. 86 Άρθρ.2.-Επί των αποδοχών των υπαγομένων εις την ρύθμισιν του παρόντος, υπαλλήλων, αι οποίαι καθορίζονται υπό του άρθρ. 2 του Νόμ. 103/75, ως τούτο αντικατεστάθη υπό της παρ. 3 του άρθρ. 5 του Νόμ. 854/78, επιβάλλεται κράτησις εκ ποσοστού 3% υπέρ του Ταμείου Ασφαλίσεως Τυπογράφων και Μισθωτών Γραφικών Τεχνών, εφαρμοζομένων αναλόγως και των λοιπών διατάξεων του άρθρου τούτου. Προκειμένου περί υπαλλήλων εχόντων συμπληρώσει 10ετή τουλάχιστον υπηρεσίαν η ως άνω κράτησις ορίζεται εις ποσοστόν 4% επί των αυτών αποδοχών. Άρθρ.3.-Η ισχύς του παρόντος Π.Δ/τος άρχεται από της ισχύος του Νόμ. 103/75. 